wannaphong/clean_thaiwikipedia huggingface dataset:
# การท่องเที่ยวในประเทศสวีเดน
right|thumb|หินแกะสลักที่ทานัมเชเด

การท่องเที่ยวในประเทศสวีเดน ถือเป็นสัดส่วนที่ค่อนข้างเล็กของเศรษฐกิจสวีเดนในปี ค.ศ. 2011 โดยอยู่ที่ 2.9 เปอร์เซนต์ของจีดีพีของประเทศ ซึ่งการท่องเที่ยวนี้นำรายได้เข้าที่ 264 พันล้านครูนาสวีเดน คิดเป็น 98.8 พันล้านครูนาที่เป็นค่าใช้จ่ายของนักท่องเที่ยวต่างชาติในสวีเดน ส่วน 7.1 เปอร์เซนต์ของรายได้ครัวเรือนสวีเดนใช้ในการท่องเที่ยวภายในประเทศ

ประเทศสวีเดนส่วนใหญ่จะมีนักท่องเที่ยวมาเยือนจากประเทศเพื่อนบ้าน เช่น ประเทศเดนมาร์ก, นอร์เวย์ และฟินแลนด์ ส่วนประเทศจากภูมิภาคอื่น ๆ ได้แก่ เยอรมนี และสหราชอาณาจักร สถานที่ท่องเที่ยวของสวีเดนประกอบด้วยพิพิธภัณฑ์วาซา, มิลเลสโกร์เดน และมรดกโลกอย่างโรงละครพระที่นั่งดรอตนิงโฮล์ม ส่วนที่น่าสนใจอื่น ๆ ประกอบด้วยทางด้านศิลปะ, วรรณกรรม, ความทันสมัย และดนตรีของประเทศสวีเดน (เช่น แอ็บบา) นักท่องเที่ยวจำนวนมากเดินทางมาเยือนสวีเดนในช่วงฤดูร้อนเมื่ออุณหภูมิสูงขึ้น โดยเฉพาะอย่างยิ่งสโกเนอ และชายฝั่งทางตอนกลางกับตอนใต้ของประเทศสวีเดนรวมถึงหาดทราย ตลอดจนเกาะกอตแลนด์ที่มีผู้มาเยือนจำนวนมากในช่วงฤดูร้อนกับเที่ยวบินเช่าเหมาลำจากเยอรมนีสู่สนามบินวิสบี

เส้นทางท่องเที่ยวเส้นทางหนึ่ง คือ จากทางใต้สู่ทางเหนือของประเทศสวีเดน เพื่อการสำรวจประวัติศาสตร์, สถานที่ท่องเที่ยวทางธรรมชาติและวัฒนธรรม โดยเส้นทางนี้เป็นที่นิยมอย่างมากในหมู่นักท่องเที่ยวเยอรมัน
# ปราสาทโอกายามะ
ปราสาทโอกายามะ  เป็นปราสาทญี่ปุ่นในเมืองโอกายามะ จังหวัดโอกายามะ ประเทศญี่ปุ่น ตัวปราสาทสร้างเสร็จในปี ค.ศ. 1597 ถูกทำลายในปี ค.ศ. 1945 และสร้างขึ้นใหม่ด้วยคอนกรีตในปี ค.ศ. 1966 และมีการติดตั้งเครื่องปรับอากาศ ลิฟต์ และมีการจัดแสดงเอกสารทางประวัติศาสตร์ของปราสาท (โดยมากจะให้ข้อมูลในยุคอิเคดะ) มีข้อมูลเป็นภาษาอังกฤษเพียงเล็กน้อย
# เพริคลีส
เพริคลีส ("เป-ริ-ขลีส" ; ราว 495–429 ก่อนคริสตกาล)เป็นรัฐบุรุษ นักปราศัย และนายพล ที่มีชื่อเสียงและทรงอิทธิพลอย่างสูง แห่งนครรัฐเอเธนส์ ในช่วงยุครุ่งเรืองของนครรัฐเอเธนส์ โดยเฉพาะอย่างยิ่งในช่วงที่กรีกทำสงครามสู้รบกับเปอร์เซีย (ดู สงครามกรีก-เปอร์เซีย) และ ในช่วงมหาสงครามเพโลพอนนีเซียน

เพริคลีสสืบเชื้อสายทางฝ่ายแม่มาจากตระกูลแอลคมีโอนิดีที่มีอิทธิพลและทรงอำนาจ โดยเป็นหลานตาของ ไคลสธีนีส รัฐบุรุษผู้สถาปนาการปกครองระบอบประชาธิปไตยให้กับชาวเอเธนส์ เพริคลีสเป็นนักการเมืองที่อิทธิพลอย่างลึกซึ้งต่อนครเอเธนส์ มีส่วนอย่างมากในการสร้างอัตลักษณ์และความเจริญให้กับเอธนส์ใช่วงยุครุ่งเรือง ทิวซิดิดีสนักประวัติที่มีชีวิตอยู่ร่วมสมัย ขนานนามเพริคลีสว่าเป็น "พลเมืองหมายเลขหนึ่งของเอเธนส์"Thucydides, 2.65 เพริคลีสเปลี่ยนสันนิบาตดีเลียน (League of Delian) ให้กลายเป็นจักรวรรดิทางทะเลที่มีศูนย์กลางที่เอเธนส์ และเป็นผู้นำของชาวเอเธนส์จนถึงช่วงสองปีแรกของมหาสงครามเพโลพอนนีเซียน ในช่วงระหว่างปี 461 ถึง 429 ก่อนคริสตกาล เพริคลีสนำนครเอเธนส์รุ่งเรืองจนสู่ขีดสูงสุด ส่งเสริมการพัฒนางานศิลปะ วรรณกรรม และวิทยาการความรู้สาขาต่าง ๆ จนผลักดันให้เอเธนส์กลายเป็นที่รู้จักในฐานะศูนย์กลางแห่งวัฒนธรรมและการศึกษาของโลกกรีซโบราณ เพริคลีสริเริ่มโครงการก่อสร้างขนาดใหญ่มากมายจนเปลี่ยนเอเธนส์ให้กลายเป็นนครที่เต็มไปด้วยสถาปัตยกรรมหินอ่อนที่อลังการ รวมไปถึงวิหารพาร์เธนอน ซึ่งยังปรากฏให้เห็นบนอัครปุระของเอเธนส์มาจนปัจจุบัน โครงการก่อสร้างเหล่านี้ไม่เพียงแต่สร้างความสวยงามยิ่งใหญ่อลังการและช่วยปกป้องตัวเมืองจากศัตรู แต่ยังสร้างงานให้กับประชากรเอเธนส์ ยุคสมัยแห่งความรุ่งเรืองดังกล่าวเป็นที่รู้จักกันในชื่อ "ยุคสมัยของเพริคลีส" 

เพริคลีสเป็นนักพูดที่มีทักษะและไหวพริบมาก นอกจากนี้ยังเป็นรัฐบุรุษที่มีเสน่ห์และมีบารมีน่ายำเกรง เพราะมาจากตระกูลชนชั้นสูง เพริคลีสมักใช้ทักษะการพูด กล่าวตักเตือนให้ประชาชนของเอเธนส์มีความภาคภูมิใจในชาติ และมีความสามัคคีกัน ซึ่งจะเห็นได้จากเนื้อหาของสุนทรพจน์ไว้อาลัยของเพริคลีส (Pericles' Funeral Oration) ที่ให้ไว้ต่อชาวเอเธนส์เพื่อไว้อาลัยแก่ผู้เสียชีวิตในปีแรกของมหาสงครามเพโลพอนนีเซียน กล่าวกันว่านครเอเธนส์เป็นประชาธิปไตยอยู่ได้อย่างมั่นคงก็เพราะมีนักการเมืองอย่างเพริคลีสเป็นผู้ชี้นำ เพริคลีสจึงไม่ได้เป็นเพียงนักการเมืองประชานิยมที่เก่งกาจ แต่ยังเป็นผู้นำทางจิตใจและทางศีลธรรมของชาวเอเธนส์ด้วย

ประวัติ

เพริคลีสเกิดเมื่อราวปี 495 ก่อนคริสต์ศักราชในนครรัฐเอเธนส์ ท่านเกิดมาในตระกูล แอลค์มีออนิดี (Alkmaeonidae) ซึ่งเป็นตระกูลผู้ดีเก่าของเอเธนส์ โดยสืบขึ้นไปทางฝ่ายแม่ มารดาท่านชื่อ แอกะริสตี (Agariste) เป็นบุตรีของฮิปปอคราตีส แอกะริสตียังเป็นหลานลุงของ ไคลสธีนีส รัฐบุรุษผู้ก่อตั้งประชาธิปไตยขึ้นในเอเธนส์D. Kagan, Pericles of Athens, 11–12. เมื่อแอกะริสตีตั้งครรภ์ เธอฝันว่ามีพญาราชสีห์เข้ามาจุติในท้องHerodotus, The Histories, 6:131. เมื่อคลอดได้บุตรชายเธอกับ ซานธิปปัส (Xanthippus) สามีจึงตั้งชื่อให้ว่า เพริคลีส โดยขณะที่เพริคลีสเกิดนั้นเอเธนส์เพิ่งจะมีประชาธิปไตยได้ประมาณแค่สิบปี ในวัยเด็กเพริคลีสเป็นคนเก็บตัว ในสังคมกรีกโบราณ การเล่นและแข่งกีฬาเป็นเรื่องสำคัญมาก เพราะวัฒนธรรมกรีกให้ความสำคัญกับการแข่งขัน หรือ อากอน  บุคคลที่ชนะการแข่งขันกีฬาใหญ่ ๆ แบบโอลิมปิกเกมส์ อาจอาศัยความสำเร็จนั้นเป็นบันไดไปสู่ความก้าวหน้าทางการเมือง แต่เพริคลีสกลับชอบอ่านตำราและเรียนหนังสือมากกว่า และด้วยความที่ครอบครัวร่ำรวย เพริคลีสจึงได้ร่ำเรียนวิชาความรู้ต่าง ๆ กับอาจารย์ที่ดีที่สุดในสมัยนั้น

บุคคลิกและความสามารถ

เพริคลีสกับประชาธิปไตยของสาธารณรัฐเอเธนส์
# เซ็ตสึ (จังหวัดโอซากะ)
เซ็ตสึ  เป็นนครในจังหวัดโอซากะ ประเทศญี่ปุ่น เมื่อวันที่ 1 กุมภาพันธ์ ค.ศ. 2023 เซ็ตสึมีประชากรประมาณ 87,128 คนประมาณการประชากรรายเดือนของจังหวัดโอซากะ  มีพื้นที่ทั้งหมด 14.87 ตารางกิโลเมตร

เซ็ตสึเป็นที่ตั้งของมหาวิทยาลัยสังคมศาสตร์โอซากะ (Osaka University of Human Sciences) และเป็นบ้านเกิดของเคซูเกะ ฮนดะ นักฟุตบอลที่มีชื่อเสียงชาวญี่ปุ่น
# ไอโฟน X
ไอโฟน X (X อ่านว่า "เท็น") เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 12 กันยายน 2560 ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล และกำหนดวางจำหน่ายครั้งแรกในวันที่ 3 พฤศจิกายนปีเดียวกัน ในประเทศสหรัฐอเมริกา และอีก 56 ประเทศทั่วโลก 
ส่วนประเทศไทยวางจำหน่ายในวันที่ 24 พฤศจิกายน ปีเดียวกัน  โดยเป็นสมาร์ตโฟนรุ่นฉลอง 10 ปี การเปิดตัวโทรศัพท์ไอโฟน

ไอโฟน X ได้รับการวางตำแหน่งทางการตลาดให้เป็นสมาร์ตโฟนระดับสูงที่มีเทคโนโลยีอันล้ำสมัย โดยออกแบบหน้าจอให้มีขอบบาง ไม่มีปุ่มด้านหน้าของเครื่อง จอแสดงผลชนิดไดโอดเปล่งแสงสารอินทรีย์ หรือโอแอลอีดี ซึ่งใช้ชื่อทางการตลาดว่า "ซูเปอร์ เรตินา เอชดี ดิสเพลย์" ความส่องสว่างสูงสุด 625 แคนเดลาต่อตารางเมตร สำหรับกล้องหลังใช้ระบบคู่ ประกอบด้วยกล้องเลนส์มุมกว้าง ความละเอียด 12 เมกะพิกเซล f/1.8 ซึ่งประกอบด้วยชุดเลนส์หกชิ้น และกล้องเลนส์เทเล f/2.4 กล้องหลังทั้งคู่มีระบบปรับความเสถียรของภาพแบบออปติคอล หรือโอไอเอส พร้อมการพัฒนาตัวรับรู้บ่งชี้ความตื้นลึก และมีแฟลชแบบทรูโทน ส่วนกล้องหน้า "ทรูเดปธ์" มีความละเอียด 7 เมกะพิกเซล f/2.2 และมีเทคโนโลยีจดจำใบหน้า ซึ่งใช้ร่วมกับแอนิโมจิ และเฟซไอดี อันเป็นฟังก์ชันปลดล็อกเครื่อง ซึ่งแทนที่ทัชไอดีในโทรศัพท์รุ่นก่อนหน้า

 เส้นเวลาของไอโฟนแต่ละรุ่น
# เฉียนฉิน
เฉียนฉิน หรือ ฝูฉิน (苻秦) (351–394) เป็นแคว้นอิสระที่ตั้งขึ้นในช่วง ยุคห้าชนเผ่าสิบหกแคว้น โดยขุนนางแห่งแคว้น เฉียนเจ้า คือ ฝูเจียน
# องค์การมะเร็งแห่งยุโรป
องค์การมะเร็งแห่งยุโรป (อักษรย่อ: ECCO) ได้แสดงให้เห็นถึงความสนใจของผู้เชี่ยวชาญด้านมะเร็งวิทยากว่า 60,000 ราย และส่งเสริมการรวมเอาวิชาการหรือศาสตร์ต่าง ๆ ในขอบเขตที่เกี่ยวข้องเข้าด้วยกัน องค์กรนี้มีความเกี่ยวโยงกับประชาคมโรคมะเร็งในทวีปยุโรปโดยใช้ประโยชน์จากความรู้, การส่งเสริมการศึกษา และการสร้างความตระหนัก องค์การมะเร็งแห่งยุโรปยังมีบทบาทสำคัญในการมีส่วนร่วมกับผู้กำหนดนโยบายเพื่อส่งเสริมผลประโยชน์ของผู้ป่วยโรคมะเร็ง, การวิจัยรวมทั้งสมาชิกคนอื่น ๆ ของคณะมะเร็งวิทยา ซึ่งองค์กรดังกล่าวมีชื่อเสียงด้านการจัดประชุมสหสาขาวิชาชีพในทุก ๆ สองปี
# วัยฝันร้ายเดียงสา
วัยฝันร้ายเดียงสา เป็นละครซีรีส์ ผลิตโดย บริษัท ร้อย๑๐๐ล้าน โปรดักชั่น จำกัด ออกอากาศทางสถานีโทรทัศน์กองทัพบกช่อง 5

 ตัวละคร 
 ตัวละครหลัก  
บ๊อป แสดงโดย รัชชานนท์ ธไนศวรรยางค์กูร

จักจั่น แสดงโดย วรินทร์ทิรา สุขุมเจริญจิต

 ตัวละครหลัก  
ครูสิงห์ แสดงโดย โกวิท วัฒนกุล

เจ๊แหวว แสดงโดย ประไพ สิโนทก

พ่อบ๊อป แสดงโดย ศรปราชญ์ ธไนศวรรยางค์กูร

แม่บ๊อป แสดงโดย กรรณทิวา ธไนศวรรยางค์กูร

 ตัวละครรับเชิญ 
แบงค์ แสดงโดย กฤษฎี พวงประยงค์

น้ำผึ้ง แสดงโดย หลิว หยางหยาง

ล แสดงโดย วีรวุฒิ เข้มแข็ง

นีน่า แสดงโดย ด.ญ.ฉันชนก สุนทราภา

หลิว แสดงโดย มณฑล ปริวัฒน์

 รายชื่อตอน 
ตอนที่วันที่ออกอากาศชื่อตอนนักแสดงรับเชิญ 1 19 เมษายน 2560     2 26 เมษายน 2560     3 3 พฤษภาคม 2560     4 10 พฤษภาคม 2560     5 24 พฤษภาคม 2560    6 31 พฤษภาคม 2560     7 7 มิถุนายน 2560     8 14 มิถุนายน 2560     9 21 มิถุนายน 2560     10 28 มิถุนายน 2560     11 5 กรกฎาคม 2560     12 12 กรกฎาคม 2560     13 19 กรกฎาคม 2560     14 26 กรกฎาคม 2560     15  2 สิงหาคม 2560     16  9 สิงหาคม 2560     17  16 สิงหาคม 2560     18  6 กันยายน 2560     00  2560    ไม่มี

 รางวัลและการเข้าชิง
# ไคริ เซน
คาโอริ โฮซาโกะ (, เกิด 23 กันยายน ค.ศ. 1988) นักมวยปล้ำอาชีพและนักแสดงชาวญี่ปุ่นที่ได้เซ็นสัญญากับWWEภายใต้ชื่อ ไคริ เซน 

เดิมรู้จักกันดีในชื่อสังเวียนก่อนหน้านี้ ไคริ โฮโจ  เธอได้เปิดตัวขึ้นปล้ำในเดือนมกราคม 2012 ที่สมาคมWorld Wonder Ring Stardom ในช่วงห้าปีเธอเป็นแชมป์ World of Stardom Champion 1สมัย, Goddess of Stardom Champion 3สมัย และArtist of Stardom Champion 4สมัย, นอกจากนี้ยังชนะ 5★Star GP ปี 2015 และ Goddesses of Stardom Tag League ปี 2016 เธอออกจาก Stardom ในเดือนมิถุนายน 2017 หลังจากเซ็นสัญญาสามปีกับ WWE ในเดือนกันยายนเธอได้เป็นผู้ชนะทัวร์นาเมนต์ Mae Young Classic ครั้งแรก และได้เข้าร่วมสังกัด NXT เป็นแชมป์ NXT Women's Championship

ในปี 2016 Dave Meltzer ของ Wrestling Observer Newsletter เรียกโฮโจและเพื่อนร่วมงานของเธอใน Stardom อย่าง Io Shirai และMayu Iwatani เป็น "สามนักมวยปล้ำที่ดีที่สุดในโลก"

ผลงานอื่นๆ
ภาพยนตร์
2012: Sūpu～Umarekawari no Monogatari～ 

โทรทัศน์
2011: Zenigata Kintarō 
2012: Waratte Iitomo! 
2012: Gachigase 
2013: Sekai Fushigi Hakken 
2014: Nakai Masahiro no Mininaru Toshokan 
Naruhodo! Haisukūru 

แชมป์และรางวัล
thumb|แชมป์แท็กทีมหญิง WWEร่วมกับอาซูกะ
Pro Wrestling Illustrated
Ranked No. 10 of the top 100 female wrestlers in the PWI Women's 100 in 2017 and 2018
Ranked No. 9 of the top 50 tag teams in the PWI Tag Team 50 in 2020 
Sports Illustrated
Ranked No. 8 in the top 10 female wrestlers in 2018 – tied with Shayna Baszler
World Wonder Ring Stardom
Artist of Stardom Championship (4 times) – with Kaori Yoneyama & Yuhi (1), Chelsea & Koguma (1), Io Shirai & Mayu Iwatani (1), and Hiromi Mimura & Konami (1)
Goddess of Stardom Championship (3 times) – with Natsumi Showzuki (1), Nanae Takahashi (1), and Yoko Bito (1)
IWGP Women's Championship (1 time, inaugural) 
Wonder of Stardom Championship (1 time)
World of Stardom Championship (1 time)
World of Stardom Championship tournament (2015)
5★Star GP (2015)
Goddesses of Stardom Tag League (2016) – with Yoko Bito
5★Star GP Award (1 time)
5★Star GP Best Match Award (2014) vs. Nanae Takahashi on August 24
Stardom Year-End Award (6 times)
Best Match Award (2014) with Nanae Takahashi vs. Risa Sera and Takumi Iroha on December 23
Best Tag Team Award (2014) with Nanae Takahashi
Best Tag Team Award (2016) with Yoko Bito
 MVP Award (2015)
 Outstanding Performance Award (2013)
 Technique Award (2016)
WWE
NXT Women's Championship (1 time)
WWE Women's Tag Team Championship (2 times) – with Asuka
Mae Young Classic (2017)
NXT Year-End Award (2 times)
Female Competitor of the Year (2018)
Overall Competitor of the Year (2018)
WWE Year-End Award (1 time)
Women's Tag Team of the Year (2019) – with Asuka
# อับดุรเราะฮ์มาน อิบน์ มุลญัม
อับดุรเราะฮ์มาน อิบน์ มุลญัม อัลมุรอดี  เป็นชาวเคาะวาริจญ์ที่รู้จักจากการลอบสังหารอะลี, เคาะลีฟะฮ์คนที่ 4 ของอิสลาม

วางแผนลอบสังหาร
กลุ่มเคาะวาริจญ์นัดพบกันที่มักกะฮ์ และพูดคุยเกี่ยวกับยุทธการที่นะฮ์เราะวานในปีค.ศ. 659 ซึ่งผู้นำทหารหลายคนถูกฆ่าโดยทหารของอะลี หลังออกจากกองทัพของอะลีแล้ว พวกเขาวางแผนลอบสังหารผู้นำอิสลามทั้งสามคน โดยอิบน์ มุลญัมไปสังหารอะลี, อัลฮุจญาจ อัตตะมิมีไปสังหารมุอาวิยะฮ์ และอัมร์ อิบน์ บักร์ ไปสังหารอัมร์ อิบน์ อัลอาส โดยดำเนินการตอนละหมาดตอนเช้าที่เมืองกูฟะฮ์, ดามัสกัส และฟุสฏอฏ โดยจะโจมตีเป้าหมายด้วยดาบอาบยาพิษ

 การลอบสังหารอะลี 

thumb|200px|left|ฉากสังหารอะลี บุตร อะบีฏอลิบ โดยอับดุรเราะห์มาน อิบน์ มุลญิม
ณ วันที่ 26 มกราคม ค.ศ. 661 ในขณะที่อะลีละหมาดที่มัสยิดใหญ่แห่งกูฟะฮ์ ท่านถูกโจมตีโดยอับดุรเราะฮ์มาน อิบน์ มุลญัม ซึ่งฟันดาบอาบยาพิษจนบาดเจ็บในขณะที่กำลังละหมาดซุบฮี อะษีร อิบน์ อัมร์ อัสซะกูนี หัวหน้าแพทย์ได้รักษาอะลี; อย่างไรก็ตาม, อะลีเสียชีวิตจากบาดแผลในวันที่ 28 มกราคม ค.ศ. 661

สามวันต่อมา ฮะซัน อิบน์ อะลี ลูกชายของอะลี ประหารชีวิตอิบน์ มุลญัมด้วยตนเอง
# ยุทธการที่ฟอร์ตซัมเทอร์
ยุทธการที่ฟอร์ตซัมเทอร์ (12-13 เมษายน ค.ศ. 1861) คือการโจมตีด้วยปืนใหญ่ต่อฟอร์ตซัมเทอร์ซึ่งตั้งอยู่ใกล้เมืองชาร์ลสตัน (รัฐเซาท์แคโรไลนา) โดยกองทัพสมาพันรัฐ และการยิงโต้ตอบก่อนจะยอมจำนนของกองทัพสหรัฐอเมริกา ซึ่งเป็นจุดเริ่มต้นของสงครามกลางเมืองอเมริกา
# ตัวรับความรู้สึกที่หนัง
ตัวรับความรู้สึกที่หนัง  เป็นปลายประสาทรับความรู้สึกที่พบในหนังแท้หรือหนังกำพร้า
โดยเป็นส่วนของระบบรับความรู้สึกทางกาย
มีประเภทต่าง ๆ รวมทั้งตัวรับแรงกลที่หนัง โนซิเซ็ปเตอร์ (ความเจ็บปวด) และตัวรับอุณหภูมิ

 ประเภท 
ตัวรับความรู้สึกที่ผิวหนังรวมทั้ง
ตัวรับแรงกลที่หนัง
 ปลายประสาทรัฟฟินี อยู่ในหนังแท้ รับรู้ความตึงที่หนัง ช่วยให้รู้รูปร่างของวัสดุที่อยู่ในมือ ตอบสนองอย่างต่อเนื่อง ลานรับสัญญาณใหญ่
 เม็ดไวสัมผัส (tactile corpuscle) อยู่ใต้หนังกำพร้า รับรู้การเปลี่ยนแปลงของลายผิวและแรงสั่นความถี่ต่ำ ช่วยทำให้รู้สึกสัมผัสในเบื้องต้นเมื่อถูกวัสดุหรือเมื่อวัสดุลื่นมือ ตอบสนองเพียงชั่วคราว ลานรับสัญญาณเล็ก
เม็ดพาชีเนียน อยู่ในหนังแท้ รับรู้แรงดันที่ลึกและแรงสั่นความถี่สูง ช่วยให้สามารถใช้อุปกรณ์ต่าง ๆ ได้ดี ตอบสนองเพียงชั่วคราว ลานรับสัญญาณใหญ่
ปลายประสาทเมอร์เกิล อยู่ใต้หนังกำพร้า รับรู้สัมผัสและแรงดันที่คงยืน ไวเป็นพิเศษต่อขอบ มุม และปลายแหลม ทำให้รู้สึกเมื่อถู แรงสั่นความถี่ต่ำ ตอบสนองอย่างต่อเนื่อง ลานรับสัญญาณเล็ก
ปลายประสาทอิสระ รับรู้สัมผัส การยืด อุณหภูมิ และความรู้สึกเจ็บปวด
ตัวรับความรู้สึกที่ปุ่มรากขน ไวการเคลื่อนไหวของขน แต่ไม่รู้แรงดันที่อยู่นิ่ง ๆ ใยประสาทแต่ละเส้นส่งสาขาไปยังขน 10-30 เส้นในพื้นที่ 1-2 มม2
ตัวรับอุณหภูมิ รับรู้ความร้อนความเย็น และสารเคมีบางชนิดที่ทำให้รู้สึกร้อนเย็น รวมทั้งกระเทียม/ผักกาดหัว เมนทอล/มินต์/พืชวงศ์กะเพรา (มีกะเพรา โหระพา สะระแหน่เป็นต้น) การบูร แคปเซอิซิน/พริก
โนซิเซ็ปเตอร์ตอบสนองต่อตัวกระตุ้นที่อาจจะทำให้เกิดความเสียหาย และโดยปกติก็จะก่อให้เกิดความเจ็บปวด
bulboid corpuscle รับรู้ความเย็น
ตัวรับรู้สารเคมี

 แบบความรู้สึก (Modalities)  
ด้วยตัวรับความรู้สึกแบบต่าง ๆ ที่กล่าวแล้ว ผิวหนังจึงสามารถรับรู้สัมผัส แรงกดดัน แรงสั่น อุณหภูมิ และความเจ็บปวด
ความรู้สึกแบบต่าง ๆ (Modalities) ที่ตัวรับความรู้สึกตรวจจับจะคาบเกี่ยวกัน โดยมีใยประสาทแบบต่าง ๆ กัน 

	+ตัวรับความรู้สึกที่หนัง	 แบบความรู้สึก  ตัวรับความรู้สึก  ใยประสาท	 สัมผัส
	 ตัวรับแรงกลที่หนังซึ่งปรับตัวอย่างรวดเร็ว - 
 Meissner's corpuscle
 Pacinian corpuscle
 ตัวรับความรู้สึกที่ปุ่มรากผม 
 ปลายประสาทอิสระ บางอย่าง
	 
Aβ	 สัมผัสและแรงดัน
	 ตัวรับแรงกลที่หนังซึ่งปรับตัวอย่างช้า ๆ 
 Merkel ending 
 Ruffini ending
 ปลายประสาทอิสระ บางอย่าง
	 
 Aβ (ปลายประสาทเมอร์เกิลและรัฟฟินี),
 Aδ (ปลายประสาทอิสระ)	 แรงสั่น
	 
 Meissner corpuscle 
 Pacinian corpuscle 
	 
Aβ 	 อุณหภูมิ
	 ตัวรับอุณหภูมิ
	 
 Aδ (ปลายประสาทรับเย็น),
 C (ปลายประสาทรับร้อน)	 ความเจ็บปวดและความคัน
	 โนซิเซ็ปเตอร์ซึ่งเป็นปลายประสาทอิสระ 
	 
 Aδ (โนซิเซ็ปเตอร์ของ neospinothalamic tract),
 C (โนซิเซ็ปเตอร์ของ paleospinothalamic tract)

 สัณฐาน 
ตัวรับความรู้สึกที่หนัง อยู่ที่ปลายประสาทนำเข้า
โดยมักจะหุ้มด้วยเม็ดแคปซูลอันเป็นเซลล์ที่ซับซ้อน
ปลายประสาทมักจะเกี่ยวพันกับข่ายใยคอลลาเจนภายในแคปซูล
โดยช่องไอออนจะอยู่ใกล้ ๆ ข่ายประสาทเช่นนี้

ในการถ่ายโอนความรู้สึก ใยประสาทนำเข้าจะส่งอิมพัลส์ประสาทไปยังไซแนปส์เป็นลำดับ ๆ ภายในระบบประสาทกลาง แรกสุดที่ไขสันหลังหรือ trigeminal nucleus (ในสมองส่วนกลาง พอนส์ และก้านสมองส่วนท้าย) ขึ้นอยู่กับผิวหนังที่เป็นจุดเริ่มส่งสัญญาณ
วิถีหนึ่งส่งไปยังทาลามัสส่วนฐานด้านข้าง (ventrobasal) และต่อจากนั้นไปยังคอร์เทกซ์รับความรู้สึกทางกาย (รอยนูนหลังร่องกลาง)

 เชิงอรรถและอ้างอิง
# ฮาร์วีย์ คุชชิง
ฮาร์วีย์ วิลเลียมส์ คุชชิง (8 เมษายน ค.ศ. 1869 – 7 ตุลาคม ค.ศ. 1939) เป็นศัลยแพทย์ประสาทชาวอเมริกัน ในปี ค.ศ. 1932 เขากล่าวถึงกลุ่มอาการคุชชิง ซึ่งเป็นความผิดปกติของระดับฮอร์โมนคอร์ติซอลในเลือดสูงเป็นครั้งแรก คุชชิงและเออร์เนสต์ ซัคส์ได้รับการยกย่องให้เป็น "บิดาแห่งประสาทศัลยศาสตร์"

 ประวัติ 
ฮาร์วีย์ คุชชิงเกิดเมื่อปี ค.ศ. 1869 ที่เมืองคลีฟแลนด์ รัฐโอไฮโอ เป็นบุตรคนสุดท้องจากทั้งหมด 10 คนของเฮนรี เคิร์ก คุชชิงและเบตซี เอ็ม. วิลเลียมส์ คุชชิงเรียนที่โรงเรียนในเมืองคลีฟแลนด์ก่อนจะเรียนต่อที่มหาวิทยาลัยเยลจนสำเร็จการศึกษาในปี ค.ศ. 1891 สี่ปีต่อมาเขาสำเร็จการศึกษาจากโรงเรียนแพทย์ฮาร์วาร์ด คุชชิงทำงานที่โรงพยาบาลแมสซาชูเซตส์และเป็นแพทย์ประจำบ้านด้านศัลยศาสตร์ที่โรงพยาบาลจอนส์ ฮอปกินส์ในเมืองบอลทิมอร์

หลังเรียนเฉพาะทางด้านศัลยกรรมสมอง คุชชิงในวัย 32 ปี ได้รับแต่งตั้งเป็นรองศาสตราจารย์ด้านศัลยศาสตร์ที่โรงพยาบาลจอนส์ ฮอปกินส์ ต่อมาในปี ค.ศ. 1911 เขาได้รับแต่งตั้งเป็นหัวหน้าศัลยแพทย์ที่โรงพยาบาลปีเตอร์ เบนต์ บริแกมในเมืองบอสตัน และดำรงตำแหน่งศาสตราจารย์ที่โรงเรียนแพทย์ฮาร์วาร์ดในปีต่อมา

ในช่วงสงครามโลกครั้งที่หนึ่ง คุชชิงรับราชการในหน่วยแพทย์ของกองทัพสหรัฐและเป็นหัวหน้าหน่วยศัลยศาสตร์ของโรงพยาบาลทหารในฝรั่งเศส ต่อมาเขาดำรงตำแหน่งที่ปรึกษาอาวุโสของฝ่ายประสาทศัลยศาสตร์ของกองพลรบนอกประเทศของกองทัพสหรัฐ คุชชิงปลดประจำการในปี ค.ศ. 1919 และได้รับเครื่องราชอิสริยาภรณ์ Order of the Bath จากรัฐบาลบริเตนHarvard's Military Record during the World War.  Harvard Alumni Association.  1921.  pg. 238. และได้รับเหรียญ Distinguished Service Medal จากกองทัพสหรัฐDecorations of the United States Army, 1862-1926.  War Department.  Office of the Adjutant General. Washington. 1927.  pg. 693.

คุชชิงได้รับรางวัลพูลิตเซอร์สาขาชีวประวัติและอัตชีวประวัติจากหนังสือ Life of Sir William Osler ในปี ค.ศ. 1926 ระหว่างปี ค.ศ. 1933-1937 เขาดำรงตำแหน่งศาสตราจารย์ด้านประสาทวิทยาที่โรงเรียนแพทย์เยล

ด้านชีวิตส่วนตัว คุชชิงแต่งงานกับแคทารีน สโตน คราเวลล์ในปี ค.ศ. 1902 ทั้งคู่มีบุตรด้วยกัน 5 คน คุชชิงเสียชีวิตด้วยภาวะกล้ามเนื้อหัวใจตายเหตุขาดเลือดในปี ค.ศ. 1939
# โทรทัศน์ในประเทศรัสเซีย
โทรทัศน์เป็นช่องทางรับข่าวสารที่ได้รับความนิยมมากที่สุดในรัสเซีย โดย 74% ของประชากรรับชมโทรทัศน์ช่องจากในประเทศเป็นประจำและ 59%Oates, p.128 รับชมช่องโทรทัศน์จากต่างประเทศ เมื่อรวมกันแล้วจะมีช่องโทรทัศน์ประมาณ 3300 ช่องBroadcast media  CIA World Factbookโดยมีอยู่ 3 ช่องที่แพร่กระจายสัญญาณไปทั่วประเทศ (ประมาณ 90% ของพื้นที่ในประเทศเช่น ช่องหนึ่งรัสเซีย, รัสเซีย-1 และ NTV

 ความเป็นมา 
ช่วงระหว่างปี ค.ศ.1941 ถึง 1945 โทรทัศน์ถูกระงับการออกอากาศเนื่องจากการบุกครองสหภาพโซเวียตของนาซีเยอรมนี  โดยช่วงต้นปีนั้นรายการโทรทัศน์ส่วนใหญ่จะเสนอเกี่ยวกับชีวิตประจำวันในสหภาพโซเวียต, วัฒนธรรม และ กีฬา

ในช่วงคริสต์ทศวรรษ 1960 ช่องรายการที่ 2 ก็ได้ก่อตั้งขึ้นโดยสัญญาณจะครอบคลุมเมืองมอสโกเป็นส่วนใหญ่แต่ก็มีการครอบคลุมในเลนินกราด, เทือกเขายูรัล และ ยูเครน ซึ่งแต่ละสาธารณรัฐหรือภูมิภาคก็มีสถานีโทรทัศน์เป็นของตนเองด้วย

ในช่วงคริสต์ทศวรรษ 1970-80 โทรทัศน์กลายเป็นช่องทางรับข่าวสารที่โดดเด่นที่สุดในประเทศ ในปี ค.ศ.1988 ประมาณ 75 ล้านครอบครัวมีเครื่องรับโทรทัศน์ไว้ในบ้านและมีประชากรที่รับชมโทรทัศน์โดยประมาณ 93% โดยฐานการเผยแพร่สัญญาณโทรทัศน์ส่วนใหญ่จะมาจากมอสโก
# กีฬากาบัดดีในกีฬาแห่งชาติ ครั้งที่ 45
กีฬากาบัดดีในกีฬาแห่งชาติ ครั้งที่ 45 จัดแข่งขันที่สนามบาสเกตบอล โรงเรียนวรนารีเฉลิม อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 27 มิถุนายน พ.ศ. 2560 มีการชิงชัยทั้งหมด 2 เหรียญทอง

 สรุปเหรียญรางวัล 
1  2  0  0  22  0  1  1  23  0  1  0  14  0  0  1  1  0  0  1  1  0  0  1  1 รวม  2  2  4  8

 ผู้ที่ได้รับเหรียญ 
ทีมชายชาญวิทย์ วิเชียรศราวุฒิ ห่อเพชรเฉลิมพร นันทกิจโกศลเอกรัตน์ วุฒิพงศ์นัฐวัตร หลีบุตรสันติ บุญเชิดสุวิจักขณ์ เพชรฤทธิ์ธวัชชัย สร้อยทองพัชร สมจิตต์พีรเดช จันทะแจ่มคุณากร จันทร์เจริญคมสัน ทองคำเจนวิทย์ ดิษขนานธนดล ข้องจิตร์กิตติกร อักษรอภิชาติ ทองสกุลพีรพัฒน์ โบบทองธีระยุทธ ควนใต้วริทธิ์ ส่งศรีโชคผดุง ใจเย็นเชียรใหญ่ ล่องวารีภูษิต ดวงสุดณัฐพล ทองสลับสุพจน์ มณีมัยเสริมศักดิ์ บุญเต่าน้อยณัฐพล ดวงจันทร์คำวีระกร สุวรรณทัดนันทกานต์ แย้มเจริญอนุกร จอมมูลธีระศักดิ์  คุณสารจิรายุ ณ วันจันทร์อภิวัฒน์ กันทะวงศ์บัณฑิต มงคลคลีทักษิณ บุญยี่นพพล ช้างหล่อศุภชัย จูต้องยุทธพงษ์ บุญเอื้อภูวนัย วรรณแสนอนุวัฒน์ หนูแก้วทวีศักดิ์ เวชคงกจร อยู่ไพรเอกชัย ผาสุขอรรถพล วิไลรัตน์จิระศักดิ์ สิมัดชัยวัฒน์ เจริญพงศ์เฟืองเดช บัวสดยงยุทธ ป่งสุดอนุชิต วงศ์เย็นทีมหญิงกมลทิพย์ สุวรรณชนะน้ำฝน ค้างคีรีนันทรัตน์ นันทกิจโกศลจุฬาลักษณ์ อินสอิ้งวาสนา ราชมณีเสาวภา เชื้อขาวพรพรรณ เกื้อกูลเบญจรัตน์ ขวัญใจศศิธร สงศิริหฤทัยกาญจน์ โปร่งใจวิลากุล สุวรรณชาตรียุวลักษณ์  มงคลพัชรี สินจ้างชรินดา ยินดีประภาพันธ์ วิญญาครามธาวินี ทองขาวจันทร์ฉาย กลิ่นนาคมยุริญ วงศ์ชนิตว์กุลเปรมฤดี แสงว่างวรางคณา แซ่หลอนริศรา สงวนสินอินทิรา สินเช้าชุติมน บุตรอามาตย์โสภิณ เปรมโสภณธนัชพร ศรีจันทร์จินตนา รักพรรชดา สิงห์ครบุรีมาริตา จันทร์แก้วธัญวรัตน์ จงมีกัญจนา พูลสวัสดิ์ชลธิชา บุญวาสนาเมธาวี แก้วปิดสตรีรัตน์ เจียมกำเหนิดจันจิรา ประดับศิลป์ชลดา ชัยประพันธ์หทัยภัทร เรืองขจรพรทิพา เพชรล้วนสุภารัตน์ ทรารมย์ปานธิดา คำธาตุหทัยรัตน์ คมมนธนพร บุญประเสริฐสิราวรรณ ไชยสุวรรณกรรณิการ์ มะโนรัตน์

 การคัดเลือก 
 การแข่งขัน   วันที่  เจ้าภาพ  จำนวน  จังหวัด ชาย  หญิงเจ้าภาพ  2 พฤษภาคม พ.ศ. 2557   0   ทีมชนะเลิศกีฬาแห่งชาติ ครั้งที่ 44  11–21 ธันวาคม พ.ศ. 2558  นครสวรรค์  2    รอบคัดเลือกตัวแทนภาค 1  5–15 กุมภาพันธ์ พ.ศ. 2560  สระแก้ว  4        รอบคัดเลือกตัวแทนภาค 2  16–25 ธันวาคม พ.ศ. 2559  พระนครศรีอยุธยา  3        รอบคัดเลือกตัวแทนภาค 3  7–16 กุมภาพันธ์ พ.ศ. 2560  มหาสารคาม   4       รอบคัดเลือกตัวแทนภาค 4  20–30 มิถุนายน พ.ศ. 2560  พังงา  6           รอบคัดเลือกตัวแทนภาค 5 9–19 ธันวาคม พ.ศ. 2559  สุโขทัย  5        รวม241212

 ประเภททีมชาย 
 รอบแรก 
 กลุ่มเอ 
ทีม  2  2  0  0  4  2  1  0  1  2  2  0  0  2  0

 กลุ่มบี 
ทีม  2  2  0  0  4  2  1  0  1  2  2  0  0  2  0

 กลุ่มซี 
ทีม  2  2  0  0  4  2  1  0  1  2  2  0  0  2  0

 กลุ่มดี 
ทีม  2  2  0  0  4  2  1  0  1  2  2  0  0  2  0

 รอบสอง 
 สายการแข่งขัน 

 รอบก่อนรองชนะเลิศ 

 รอบรองชนะเลิศ 

 รอบชิงชนะเลิศ 

 ประเภททีมหญิง 
 รอบแรก 
 กลุ่มเอ 
ทีม  2  2  0  0  4  2  1  0  1  2  2  0  0  2  0

 กลุ่มบี 
ทีม  2  2  0  0  4  2  1  0  1  2  2  0  0  2  0

 กลุ่มซี 
ทีม  2  2  0  0  4  2  1  0  1  2  2  0  0  2  0

 กลุ่มดี 
ทีม  2  2  0  0  4  2  1  0  1  2  2  0  0  2  0

 รอบสอง 
 สายการแข่งขัน 

 รอบก่อนรองชนะเลิศ 

 รอบรองชนะเลิศ 

 รอบชิงชนะเลิศ
# คู่ฟัด อัดเต็มสปีด
คู่ฟัด อัดเต็มสปีด  เป็นละครโทรทัศน์อเมริกาที่สร้างขึ้นในปี พ.ศ. 2559 ออกอากาศในปี พ.ศ. 2560 โดยมีเนื้อเรื่องมาจาก ภาพยนตร์ไตรภาคคู่ใหญ่ฟัดเต็มสปีด ที่ เฉินหลง และ คริส ทักเกอร์ แสดงนำ นำแสดงโดย จัสติน ไฮร์, จอน ฟู ออกอากาศในประเทศไทยทางช่อง โมโน 29 มาก่อนในปี พ.ศ. 2559 ปัจจุบันกลับมาออกอากาศซ้ำอีกครั้งในช่อง โมโนพลัส

เนื้อเรื่อง
จากภาพยนตร์ไตรภาคชื่อดังสู่ซีรี่ส์จอแก้ว ซึ่งมีเนื้อเรื่องกล่วถึงเรื่องราวของความแตกต่างอย่างสุดขั้วของสองเจ้าหน้าที่ตำรวจที่ต้องมาทำงานร่วมกัน คนหนึ่งเป็นตำรวจฮ่องกง ชอบทำทุกอย่างตามตำราที่สุดต้องมาร่วมมือกับตำรวจชาวอเมริกัน  แห่งสำนักงานตำรวจ LA แต่ทั้งสองกลับซี้กันจนกลายเป็นคู่หูคู่ฮาได้อย่างไม่น่าเชื่อ

นักแสดงนำ
 จัสติน ไฮร์ รับบท นักสืบเจมส์ คาร์เตอร์
 จอน ฟู่ รับบท สารวัตรโจนาธาน ลี
 ไอมี่ การ์เซีย รับบท ดีดี เดียส
 เพจ เคนเนดี้ รับบท เจอร์ราด เพจ
 แวนดี้ มัลลิค รรับบท กัปตันลินเซล์ โคล
# ประวัติศาสตร์ของสงครามเพโลพอนนีเซียน
ประวัติศาสตร์ของสงครามเพโลพอนนีเซียน  เป็นงานนิพนธ์ทางประวัติศาสตร์ ซึ่งบรรยายถึงเหตุการณ์การสู้รบ และการเมืองระหว่างประเทศในระหว่างสงครามเพโลพอนนีเซียน (431 - 404 ปีก่อนคริสตศักราช) ซึ่งเป็นการสู้รบระหว่าง ฝ่ายสันนิบาตเพโลพอนนีสภายใต้การนำของ สปาร์ตา และฝ่ายสันนิบาตดีเลียนภายใต้การนำของเอเธนส์ ที่กินเวลายาวนานถึง 30 ปี และจบลงด้วยความพ่ายแพ้ของนครเอเธนส์ ซึ่งนำไปสู่การล่มสลายของสันนิบาตดีเลียน และเป็นจุดสิ้นสุดยุครุ่งเรืองของเอเธนส์ งานนิพนธ์นี้ถูกประพันธ์ขึ้นโดย ทิวซิดิดีส นักประวัติศาสตร์ และนักการทหารชาวเอเธนส์ ผู้มีส่วนร่วมในสงครามครั้งนี้โดยตรงในฐานะแม่ทัพ บันทึกเหตุการณ์ความขัดแย้งของทิวซิดิดีส ถือเป็นงานนิพนธ์ทางประวัติศาสตร์ที่มีความสำคัญระดับคลาสสิคมาแต่โบราณ และได้รับการยอมรับอย่างกว้างขวาง ในฐานะงานวิชาการทางประวัติศาสตร์อย่างแท้จริงชิ้นแรกของอารยธรรมตะวันตก 

ประวัติศาสตร์ของสงครามเพโลพอนนีเซียนถูกแบ่งออกเป็น 8 เล่มย่อย